b'\n_START_ARTICLE_\nSpominski znak Sinja Gorica 1991\n_START_PARAGRAPH_\nSpominski znak Sinja Gorica 1991 je spominski znak Slovenske vojske, ki je namenjen osebam, ki so 27. junija 1991 aktivno sodelovale pri ustavitve bojne oklepne skupine JLA na obmo\xc4\x8dju Sinje Gorice._NEWLINE_Znak je ustanovil minister za obrambo Republike Slovenije Karl Erjavec 16. oktobra 2006.\n_START_SECTION_\nOpis\n_START_PARAGRAPH_\nSpominski znak ima\xc2\xa0\xc2\xbbobliko \xc5\xa1\xc4\x8dita iz poznogotskega obdobja, je velik 35 mm in v naj\xc5\xa1ir\xc5\xa1em delu \xc5\xa1irok 30 mm. Kovan je iz 2 mm debelega bakra, pozla\xc4\x8den, pobarvan in prevle\xc4\x8den s prozornim poliestrskim emajlom. V zgornjem delu je na zeleni podlagi 3,5 mm velik napis SINJA GORICA, v srednjem delu sta upodobljena tanka, pod njima protioklepne ovire in eksplozija v rde\xc4\x8di barvi, v spodnjem delu pa je 3,5 mm velik datum 27. VI. 1991. Napis na znaku, datum, tanka, ovire, \xc4\x8drte in obrobe med barvami so polirani in pozla\xc4\x8deni. Znak je na zadnji strani o\xc5\xa1tevil\xc4\x8den in ima priponko. Nadomestna oznaka je modre barve, z zlatim lipovim listom, ki ga kri\xc5\xbea pu\xc5\xa1ka. Spominski znak in nadomestna oznaka sta pakirana v temno modri \xc5\xa1katli, veliki 90 x 110 mm. Na zunanji strani pokrova \xc5\xa1katle je na spodnjem delu v zlatotisku napis SINJA GORICA 1991, na notranji strani pokrova, v njegovem srednjem delu, pa sta ime in priimek prejemnika spominskega znaka.\xc2\xab.'